ህዝቢ ኣብ ጎንኻ ክስለፍ ምግባር ደቡብ ኣፍሪቃ፡ ዝርግሐ ኮሮናቫይረስ ንምቁጽጻር ኣዋጅ ዕጽዋ ክትእውጅ እንከላ፡ መሸጣ ኣልኮላዊ መስተ ጠጠው ክብል ኣዚዛ። ብዙሓት ሰባት፡ ነዚ ከቢድ ውሳነ ኢሎም ክቕበሉዎ ከለው፡ ዘቤታዊ ዓመጽ ንምንካይን ጎነጻት ንምክልኻልን ከምኡ'ውን ኣብ ሆስፒታላት ከጋጥም ዝኸእል ሕጽረት መደቀሲ ዓራትን ዝፈትሕ እዩ ብዝብል ተቐቢሎምዎ። መንግስቲ እታ ሃገር ድማ፡ ድሕሪ ክልተ ወርሒ ሎሚ መዓልቲ ሰባት ኣብ ገዝኦም ኮይኖም ክሳብ ዝመጽእ ሓሙስ ክሰትዩ ኣፍቂዱሎም ኣሎ። ደቡብ ኣፍሪቃ፡ መሸጣ ሽጋራ'ውን እያ ኸልኪላ ጸኒሓ። ኣብዚ ሕዚ'ውን ለውጢ ኣይገበረትን። መንግስቲ፡ ሳይንሳዊ መበገሲታት ገይሩ ነዞም ስጉምታት ከም ዝወሰደ ክገልጽ እንከሎ፡ ገለ ሰባት ግን ሰበ ስልጣን ነዚ ዕጽዋ ምኽንያት ገይሮም ናይ ባዕሎም ሓድሽ መምርሒ ከተኣታትው'ዮም ዝጽዕሩ ዘለው ክብሉ ይነቕፉዎ። እዚ ስጉምቲ፡ ገበናትን ኣካላዊ መጉዳእትን ክንኪ ከም ዝሓገዘ ፖሊስ እታ ሃገር ይገልጽ። ስራሕኩም ክሳብ ክንደይ ንኮሮናቫይረስ ዝተቓልዐ'ዩ?
